ઘાયલોને હોસ્પિટલ પહોંચાડો તમને મળશે રુ.2000નું ઈનામ | Deliver The Injured To The Hospital And Get Reward Of Two Thousand Rupees - India News | I Am Gujarat
Gujarati News India ઘાયલોને હોસ્પિટલ પહોંચાડો તમને મળશે રુ.2000નું ઈનામ
ઘાયલોને હોસ્પિટલ પહોંચાડો તમને મળશે રુ.2000નું ઈનામ
Published: Feb 07, 2018 07:58 am IST
1/8ઘાયલોને હોસ્પિટલ પહોંચાડો અને રુ. 2000નું ઈનામ મેળવો
લખનૌઃ ઉત્તરપ્રદેશમાં એક્સિડન્ટના બનાવમાં લોકોને તાત્કાલીક મદદ મળી રહે અને ઘાયલની સહાયતા માટે લોકો આગળ આવે તેને લઈને હવે નવી યોજના આવી રહી છે. જે અંતર્ગત અકસ્માતમાં ઘાયલોને હોસ્પિટલ પહોંચાડનાર વ્યક્તિને રુ.2000નું ઈનામ મળી શકે છે.
2/8નવી યોજનાથી રોડ અકસ્માતમાં મૃત્યુદર ઓછો થવાની આશા
જેના માટે વાહનવ્યવહાર વિભાગ દ્વારા યોગી સરકાર સમક્ષ દિલ્હી સરકારની આ વિશેષ યોજનાના આધારે એક પ્રપોઝલ મોકલી દીધી છે. વાહવનવ્યવહાર વિભાગનું માનવું છે કે આ યોજના દ્વારા રોડ અકસ્માતમાં થતા મૃત્યુનો દર ઘટાડવામાં મદદ મળશે.
3/8UPમાં શરુ કરાશે આ યોજના
વાહનવ્યવહાર રોડ સુરક્ષા કમિશનર ગંગાફલે કહ્યું કે, 'ઘાયલોને હોસ્પિટલ પહોંચાડનાર વ્યક્તિ ઉમદાકાર્ય કરે છે માટે તેને પુરસ્કાર મળવો જોઈએ. આવા વ્યક્તિને રુ.2000નું ઈનામ આપવા માટે સરકારને પ્રસ્તાવ મોકલવામાં આવ્યો છે.'
4/8હાલ દિલ્હીમાં યોજના અસ્તિત્વમાં
હાલ આ યોજના દિલ્હીમાં ચાલી રહી છે. જેને સમગ્ર ઉત્તરપ્રદેશનમાં લાગુ કરવા માટે વાહનવ્યવહાર વિભાગે વધારાના ફંડની ફાળવણી કરવા યોગી સરકાર સમક્ષ પ્રસ્તાવ મુક્યો છે.
5/8મદદ કરનાર વ્યક્તિની પુછપરછ ન કરવા SCનો આદેશ
એડિ. કમિશનરે કહ્યું કે, 'સુપ્રીમ કોર્ટે રોડ અકસ્માતમાં લોકો કોઈપણ જાતની ચિંતા કર્યા વગર ઘાયલોની મદદ કરે તે માટે પોલીસને તેમની પૂછપરછ ન કરવામાં આવે તેવો આદેશ પહેલાથી જ આપી રાખવામાં આવ્યો છે. આ અંગે દરેક રાજ્યોને જાણ કરી દેવામાં આવી છે. ઘાયલોની મદદ કરનાર વ્યક્તિને પોલીસ માત્ર એક જ વાર તપાસ માટે બોલાવી શકે છે.'
6/8કલેક્ટર દ્વારા આપવામાં આવશે રકમ
આ ઇનામની રકમ જિલ્લા કલેક્ટર દ્વારા આપવામાં આવશે. જે આવા મદદગાર બનેલા વ્યક્તિના બેંક એકાઉન્ટમાં સીધી ટ્રાન્સફર કરવામાં આવશે. તો આ ઉપરાંત ડૉક્ટર્સ માટે પણ કેટલીક ગાઈડ લાઇન આપવામાં આવી છે.
7/8દર્દીની સારવાર ન કરનાર ડૉક્ટરને પડી શકે છે મુશ્કેલી
ઘાયલ વ્યક્તિને જ્યારે લઇ આવવામાં આવે ત્યારે જો કોઇ ડૉક્ટર કે હોસ્પિટલ મેનેજમેન્ટ તેની સારવાર કરવાની ના પાડે છે તો તેમની વિરુદ્ધ કાયદાકીય પગલા પણ ભરી શકવામાં આવે છે. જેમાં આવા ડૉક્ટરની પ્રેક્ટિસ બંધ કરવા સુધીના પગલા ભરવામાં આવી શકે છે. આ માટે મેડિકલ કાંઉસિલ ઓફ ઇન્ડિયાને ફરિયાદ પણ કરવામાં આવી શકે છે.
8/8સરકારી હોસ્પિટલ્સથી યોજનાની શરુઆત
ઈનામ યોજનાની શરુઆત સરકારી હોસ્પિટલથી કરવામાં આવશે. જે બાદ તેનો વિસ્તાર કરી પ્રાઇવેટ હોસ્પિટલ્સને પણ તેમાં આવરી લેવામાં આવશે. ઘાયલોની મદદ કરનાર વ્યક્તિને સરકારી હોસ્પિટલમાંથી પ્રમાણપત્ર આપવામાં આવશે અને તેના આધારે કલેક્ટર ઓફિસમાંતી પુરસ્કારની રકમ એનાયત કરાશે.